Komission asetus (EY) N:o 1333/2002, annettu 23 päivänä heinäkuuta 2002, neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetusta asetuksesta (EY) N:o 2535/2001 poikkeamisesta



Virallinen lehti nro L 195 , 24/07/2002 s. 0015 - 0015



Komission asetus (EY) N:o 1333/2002, annettu 23 päivänä heinäkuuta 2002, neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetusta asetuksesta (EY) N:o 2535/2001 poikkeamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna komission asetuksella (EY) N:o 509/2002(2), ja erityisesti sen 26 artiklan 3 kohdan, sekä katsoo seuraavaa: (1) Liettuan viranomaiset ovat ilmoittaneet komissiolle ottaneensa käyttöön ylimääräisiä eläinlääkärintarkastuksia varmistaakseen, että yhteisön tariffikiintiöinä annettavista tiettyjä maataloustuotteita koskevista myönnytyksistä ja Liettuan Eurooppa-sopimuksessa vahvistettujen tiettyjen maatalousmyönnytysten mukauttamisesta autonomisena siirtymätoimenpiteenä 14 päivänä joulukuuta 2000 annetussa neuvoston asetuksessa (EY) N:o 2766/2000(3) säädetyssä kiintiössä 09.4554 Euroopan yhteisöön lähetettäväksi tarkoitettu rasvaton maitojauhe vastaa raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetussa neuvoston direktiivissä 92/46/ETY(4) ja elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä 29 päivänä huhtikuuta 1996 annetussa neuvoston direktiivissä 96/23/EY(5) säädettyjä edellytyksiä. Ottaen huomioon vaikeudet, joita tästä aiheutuu sellaisia todistuksia hallussaan pitäville tuojille, joiden voimassaolo päättyy viimeistään 30 päivänä kesäkuuta 2002, olisi pidennettävä mainittujen todistusten voimassaoloaikaa. (2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Poiketen siitä, mitä komission asetuksen (EY) N:o 2535/2001(6) 16 artiklan 3 kohdassa säädetään, vuoden 2002 ensimmäisen vuosipuoliskon aikana myönnettyjen tuontitodistusten voimassaoloaika päättyy 30 päivänä syyskuuta 2002 tuotaessa tuotteita, jotka kuuluvat mainitun asetuksen liitteessä I olevan B osan 9 kohdassa vahvistettuun kiintiöön 09.4554. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä heinäkuuta 2002. Komission puolesta Franz Fischler Komission jäsen (1) EYVL L 160, 26.6.1999, s. 48. (2) EYVL L 79, 22.3.2002, s. 15. (3) EYVL L 321, 19.12.2000, s. 8. (4) EYVL L 268, 14.9.1992, s. 1. (5) EYVL L 125, 23.5.1996, s. 10. (6) EYVL L 341, 22.12.2001, s. 29.